stanford-oval/wikipedia huggingface dataset:
עונת 2011/2012 ביורוליג
הערות שוליים

↑  Euroleague assembly meets before 2011–12 draw Euroleague.net 7 July 2011
| עונות במפעל הראשון בחשיבותו בכדורסל האירופי |
| --- | --- | --- |
| גביע אירופה לאלופות | 1958 • 1958/1959 • 1959/1960 • 1960/1961 • 1961/1962 • 1962/1963 • 1963/1964 • 1964/1965 • 1965/1966 • 1966/1967 • 1967/1968 • 1968/1969 • 1969/1970 • 1970/1971 • 1971/1972 • 1972/1973 • 1973/1974 • 1974/1975 • 1975/1976 • 1976/1977 • 1977/1978 • 1978/1979 • 1979/1980 • 1980/1981 • 1981/1982 • 1982/1983 • 1983/1984 • 1984/1985 • 1985/1986 • 1986/1987 • 1987/1988 • 1988/1989 • 1989/1990 • 1990/1991 |  |
| הליגה האירופית | 1991/1992 • 1992/1993 • 1993/1994 • 1994/1995 • 1995/1996 |  |
| פיב"א יורוליג | 1996/1997 • 1997/1998 • 1998/1999 • 1999/2000 |  |
| סופרוליג | 2000/2001 |  |
| יורוליג | 2000/2001 • 2001/2002 • 2002/2003 • 2003/2004 • 2004/2005 • 2005/2006 • 2006/2007 • 2007/2008 • 2008/2009 • 2009/2010 • 2010/2011 • 2011/2012 • 2012/2013 • 2013/2014 • 2014/2015 • 2015/2016 • 2016/2017 • 2017/2018 • 2018/2019 • 2019/2020 • 2020/2021 • 2021/2022 • 2022/2023 • 2023/2024 |  |
עשרים ואחת (משחק ילדים)

עשרים ואחת הוא משחק ילדים המיועד לקבוצה בת שלושה משתתפים לפחות.
המשחק מצריך כדור משחק. המשתתפים יוצרים מעגל, ואחד מהם נבחר לעמוד במרכזו. במידה ומשחקים שלושה שחקנים, התופס יעמוד בין השניים האחרים. על הילדים במעגל להתמסר 21 מסירות בכדור ביניהם, בלי שהנמצא במרכז המעגל (התופס) ייגע בכדור, ומבלי שהכדור יפול. למשתתף אסור למסור למשתתף שעומד לידו. לנמצא במרכז המעגל מותר לנוע בחופשיות בתחומי המעגל. אם תפס הנמצא במרכז את הכדור, הוא מתחלף בתפקידו עם זה שמסר את הכדור.
את המשחק נהוג לעשות באמצעות הידיים (כלומר זריקה כשל כדורסל) אולם יש הנוהגים לעשותו באמצעות הרגל (ככדורגל)[דרוש מקור].
הילדים שבמעגל מונים בקול את מספר המסירות הרצופות שהצליחו לבצע. בכל פעם בה הכדור נוגע בקרקע, או כאשר מתחלף השחקן הנמצא במרכז, מתחילים את המנייה מחדש. אם הגיע המעגל לעשרים ואחת מסירות רצופות, השחקן מפסיק ונכנס מישהו אחר שמתנדב לכך במקומו, יש גרסאות שבהם מעניש המעגל את הנמצא במרכז. עונש לדוגמה: המפסיד מסתובב, כל שחקן זורק פעם אחת את הכדור בכוח על ישבנו. 
עונש אחר מקובל: על המפסיד לעמוד במקומו כשגבו אל שאר השחקנים כשהוא מכופף ומפנה את ישבנו כלפיהם בצורה מובלטת. כל שחקן לוקח את הכדור ובועט לכיוון הישבן של המפסיד במטרה לפגוע בו.[דרוש מקור]
בגרסה אחרת של המשחק, כאשר הנמצא במרכז רק נוגע בכדור, מתאפסת הספירה, אך דרושה תפיסה של הכדור כדי לגרום לחילופי תפקידים[דרוש מקור].
ראו גם

אחד באמצע
הערות שוליים

↑  המשחק באתר "אאוריקה", כתבי, זה כן משחק ילדים, באתר ynet, 3 ביולי 2003
ערך זה הוא קצרמרבנושא משחקים. אתם מוזמנים לתרום לוויקיפדיה ו.
ענן בין-כוכבי

חלק קטן מערפילית הפליטה NGC 6357, קורנת באור אדום באזור H I
ענן בין-כוכבי הוא שם כולל לכל הצטברות של גז, פלזמה ואבק בגלקסיית שביל החלב וגלקסיות אחרות. במילים אחרות, ענן בין-כוכבי הוא אזור צפוף מהרגיל של התווך הבין-כוכבי. על סמך הצפיפות, גודל וטמפרטורה של ענן מסוים, המימן בתוכו יכול להיות נייטרלי (אזור H I), יוני (אזור H II) (למשל פלזמה) או מולקולרי (ענן מולקולרי). עננים נייטרליים ויוניים נקראים לעיתים גם "עננים מפוזרים", ועננים מולקולריים נקראים לעיתים גם "עננים צפופים".
מרכיבים כימיים

ניתן לנתח את הרכבם של עננים בין-כוכבים על ידי בחינת הקרינה האלקטרומגנטית אשר נקלטת מהם. רדיו-טלסקופים סורקים את העוצמות של תדרים מסוימים של קרינה אלקטרומגנטית האופיינית לספקטרום מסוים של מולקולות. חלק מהעננים הם קרים ונוטים לשדר קרינה אלקטרו מגנטית בעלת אורך גל גבוה. ניתן ליצור מפת שכיחות של אותן מולקולות, דבר שמאפשר את הבנת ההרכב המגוון של העננים הבין-כוכבים. בעננים חמים, לעיתים קרובות ישנם יונים של יסודות רבים כאשר הפליטה האלקרומגנטית היא בספקטרום האור נראה ועל-סגול.
רדיו-טלסקופים יכולים גם לסרוק את התדירויות בנקודה מסוימת במפה ולתעד את עוצמתם של כל סוגי המולקולות. שיאי תדירויות מצביעים על שכיחותם של מולקולה או אטום בענן הבין-כוכבי. גובה השיא פרופורציונלי לאחוז היחסי שהוא מהווה.
זיהוי בלתי צפוי של כימיקלים בעננים בין-כוכבים

עד לאחרונה צפו כי שיעור הריאקציות בעננים בין-כוכבים הוא נמוך מאוד, עם תוצרים מינמליים עקב הטמפרטורה הנמוכה והצפיפות הגבוהה בעננים. למרות זאת, הובחנו מולקולות אורגניות בתחום הספקטרום שבו מדענים לא ציפו למצוא באותם התנאים, כגון פורמלין, מתנול ו ויניל אלכוהול (vinyl alcohol). התגובות הנחוצות ליצירת חומרים אלו מוכרים למדענים רק בתנאי הטמפרטורה והלחץ של כדור הארץ ובמעבדות. הימצאותם מעידה על כך כי התגובות הכימיות המצויות בעננים הבין-כוכבים קורות מהר ממה שחשבו, ככל הנראה תגובות במצב גז שזרות לתרכובות האורגניות שהובחנו בכדור הארץ.
עננים בין-כוכבים מספקים גם אמצעי לחקר הימצאותן ויחסן של מתכות בחלל, דבר שעשוי לסייע בפיתוח של תאוריות על סיבת היווצרותם. במיוחד כאשר יחס המתכות בעננים לא עקבי בהשוואה לאלו הצפויות להיווצר בתוך הכוכבים (כתוצאה מהיתוך) ובזאת לספק הסברים חלופיים כגון פליטה של קרן קוסמית.
ענן בעל מהירות גבוהה

עננים אלו בעלי מהירות גבוהה (High-velocity cloud) ממה שניתן להסביר על ידי סיבוב גלקסיית שביל החלב. הם מזוהים בעיקר בקו 21 ס"מ של מימן נייטרלי ובדרך-כלל מכילים כמות נמוכה של יסודות מתכת לעומת עננים בין-כוכבים רגילים בשביל החלב.
תאוריות אשר מנסות להסביר עננים בלתי רגילים אלו טוענות לשאריות חומר מזמן היווצרות הגלקסיה, או היסחפות של חומר על ידי גאות מגלקסיות אחרות או של הקבוצה המקומית. על מנת להבין את מקורם יש צורך בהבנה טובה יותר של המרחקים והמתכתיות שלהם.
עננים בעלי מהירות גבוהה מזוהים עם הקידומת HVC לדוגמה הענן HVC 127-41-330.
ענן בעל מהירות גבוהה > HVC 127-41-330

HVC 127-41-330 הוא ענן בעל מהירות גבוהה. שלושת המספרים בשמו מציינים, בהתאמה, את קווי האורך והרוחב הגלקטים ואת מהירות ההתקדמות לכיוון כדור הארץ בקילומטרים לשנייה. קוטרו הוא 20,000 שנות אור ומיקומו כ-2.3 מיליון שנות אור מכדור הארץ, בין גלקסיית אנדרומדה לגלקסיית המשולש. 80% ממסתו היא חומר אפל.
ראו גם

הענן הבין-כוכבי המקומי
ערפילית
תווך בין-פלנטרי
אבק בין-כוכבי
הערות שוליים

↑  Carved by massive stars,המצפה האירופי הדרומי
↑  Spectra and What They Can Tell Us, מרכז טיסות החלל גודרד, נאס"א
↑  Charles Blue (October 2001). "Scientists Toast the Discovery of Vinyl Alcohol in Interstellar Space", National Radio Astronomy Observatory
↑  "Newly synthesized lithium in the interstellar medium", Knauth, D.; Federman, S.; Lambert, D. (2000).  כתב העת Nature, כרך 405: עמודים 656–658
↑  Navarro, J. F., Frenk, C. S., & White, S. D. M. 1995, Monthly Notices of the Royal Astronomical Society, 275, 720
↑  Dark Matter— More Than Meets The Eye, אתר נאס"א
↑  Dark Matter in Dwarf Galaxies: Observational Tests of the Cold Dark Matter Paradigm on Small Scales, אוניברסיטת קליפורניה בברקלי
| --- | --- |
בקרת זהויות :  GND: 4162141-4 
מבט לתוך ערפילית הלגונה
ערפילית החזרה IRAS 10082-5647  נצפית על ידי טלסקופ החלל האבל
עשרת

| --- | --- |
הכניסה הצפונית לעשרת - מכיוון כפר מרדכי
מדינה: ישראל ישראל
מחוז: המרכז
מועצה אזורית: גדרות
גובה ממוצע: ‎56 מטר
תאריך ייסוד: 1954
סוג יישוב: יישוב כפרי אחר
נתוני אוכלוסייה לפי הלמ"ס לסוף 2022
  - אוכלוסייה: 965 תושבים
    - שינוי בגודל האוכלוסייה: ‎-0.3% בשנה
 מפת מיקום  מפה דינמית   (למפת השפלה מוגדלת) עשרת(למפת השפלה רגילה) עשרת(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום עשרת(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום עשרת31°49′29″N 34°44′50″E﻿ / ﻿31.8246642890897°N 34.7472951904073°E﻿ / 31.8246642890897; 34.7472951904073  heמפת היישובים של מועצה אזורית גדרות (in English: Gederot Regional Council) באדום - עשרת בירוק - מיקום בניין המועצה tabBackground:;tabBorder:#aaa;defaultTab:0;
מדד חברתי-כלכלי - אשכול לשנת 2021: 9 מתוך 10

עֲשֶׂרֶת הוא יישוב קהילתי באזור השפלה ליד המועצה המקומית גדרה, השייך למועצה אזורית גדרות. היישוב נקרא על שם עשרת חברי ביל"ו שהקימו את גדרה.
היסטוריה

היישוב הוקם ב-1954 כמרכז יישובי של המועצה האזורית גדרות, ומתפקד כך גם כיום. בתחילה נודע המקום גם בשם הכפר בשית על חורבותיו הוקם.
עשרת הוא מרכז של שישה כפרים: מישר, משגב דב, כפר אביב, כפר מרדכי, שדמה וגן הדרום, המכונים "יישובי גדרות". בעשרת נמצאים המוסדות המוניציפליים הנותנים שירותים ליישובי המועצה האזורית "גדרות", כגון: בנין המועצה, בית הספר היסודי, גני הילדים, מעונות, המתנ"ס ובריכת השחייה, המרפאה, מועדון הוותיקים, הספרייה, בית הדואר, בית כנסת, שבט צופי "גדרות", מכון תערובת המשמש את לולי הסביבה, מרכז מסחרי, מפעל הנייר והדפוס "אניה" וגן דוד, שבו אנדרטה לזכר בני האזור שנפלו במלחמות ישראל ובעת מילוי תפקידם.
עשרת בנוי במקום בו שכנו בתי הכפר הערבי בשית ("בית שת") שבמהלך מבצע ברק נמלטו תושביו ולא הורשו לשוב. מסגד הכפר שרד חלקית ונמצא בשטח היישוב. לאחר הקמת המדינה הוכרזו אדמותיהם של ערביי בשית כנכסי נפקדים וסופחו לשטח היישוב כמו גם לשטחי יישובים סמוכים. בשטח היישוב נמצא קבר עתיק שיש המייחסים אותו לשת, בנו השלישי של אדם.
הערות שוליים

1 2  אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור 
סוף יולי 2024 (אומדן), בכל יתר היישובים - לפי טבלה שנתית של למ"ס עבור

סוף 2022.
↑  הנתונים לפי טבלת מדד חברתי כלכלי של למ"ס נכון לשנת 2021
↑  שמות חדשים ליישובים, חרות, 16 באוגוסט 1955
↑  חברת רסקו תבנה 500 יחידות דיור להשכרה, חרות, 15 בספטמבר 1960
| --- | --- |
בקרת זהויות :  NLI: 987007588171805171 
מסגד בשית במושב עשרת
פגיון אונות

שמורה של פגיון אונות עם התקן לנדן שעיצב הנס הולביין, 1536-38 בקירוב
פגיוני אונות שהתגלו בטרופת האונייה מרי רוז מן המאה ה-16. הלהבים החלידו והתפוררו לגמרי או כוסו בצמדה.
פִּגְיוֹן אֻנּוֹת, או בשמו ההיסטורי (בתרגום לעברית) - פגיון ביצים (באנגלית: bollock dagger), הוא פגיון שלניצב שלו צורה ייחודית: לשמורה שתי בליטות סגלגלות הדומות למבושיו של גבר (באנגלית: bollocks). השמורה עשויה על פי רוב כיחידה אחת עם ידית העץ, והיא מחוזקת בחלקה העליון על ידי טבעת מתכת מעוצבת. סוג פגיון זה היה נפוץ בסקנדינביה, פלנדריה, אנגליה וסקוטלנד בין המאות ה-13 וה-18, ובמיוחד בתקופת בית טיודור. באנגליה השתמשו בו שודדי הגבולות (border reivers) כגיבוי לחנית ולחרב. מספר רב של פגיונות מסוג זה התגלו בטרופת האונייה "מרי רוז" מן המאה ה-16. אופן השימוש ב"פגיון הביצים" דמה לאופן השימוש בדירק הסקוטי.
היסטוריונים של כלי הנשק בתקופה הוויקטוריאנית החליפו את שמו ל"פגיון אונות" (kidney dagger), על שום הדמיון – לדעתם - לאונות של כליות, וזאת כדי להימנע מכל קונוטציה מינית.
במאות ה-16 וה-17 ייצרו באנגליה את ידית הפגיון משורשי עץ הנקרא באנגלית dudgeon, ובתקופה זו מכונה לעיתים הפגיון בשמות "דאג'ן", "פגיון דאג'ן" ו"פגיון בעל ניצב דאג'ן".
הערות שוליים

↑  Blair, 1962.
ספירת קלפים

משחק בלאק ג'ק
ספירת קלפים היא אסטרטגיה לזיהוי יתרון הסתברותי במשחק בלאק ג'ק, כדי לדעת מתי להעלות את סכום ההימור. מונח זה מיוחס לעיתים גם לספירת קלפים גבוהים במשחקי קלפים כמו ברידג' ואחרים, אך ערך זה עוסק רק בספירת קלפים בבלאק ג'ק.
עקרונות ספירת הקלפים

העיקרון מאחורי ספירת קלפים בבלאק ג'ק הוא שחפיסת קלפים שבה יותר קלפים גבוהים (עשיריות ואסים) לעומת קלפים נמוכים טובה לשחקן, ולהפך – חפיסה שבה יותר נמוכים ביחס לגבוהים טובה לדילר. חפיסת קלפים רוויה בעשיריות ואסים משפרת את סיכויי השחקן משום שהדילר כפוף לכללים נוקשים שקובע לו הקזינו כמו להפסיק לקחת קלפים בניקוד 17, ואילו המהמר יכול לעצור גם לפני כן. הסיכוי שהדילר ייפסל ביד חזקה גדל וכך גם הסיכוי של המהמר להגמיש את המצב לטובתו, כך שעל ידי משחק נכון יוכל להגיע לניקוד גבוה ואף לקבל בלאק ג'ק.
סופרי קלפים מעלים את ההימור שלהם כאשר היחס בין הקלפים הגבוהים לקלפים הנמוכים הוא חיובי, החל מהניקוד 2 ריאלי. חלקם אף צופים במשחק ונכנסים רק כאשר היחס לטובתם, אולם שיטה זו מסייעת לקזינו לזהות אותם ולכן פחות משתמשים בה.
מיתוסים

בתי הקזינו אינם נוהגים באלימות כלפי סופרי קלפים. עבירה פלילית כתקיפה וחטיפה עלולים לסבך את הקזינו ולגרום לו נזק כספי גדול בהרבה מהנזק שיכול לגרום סופר קלפים. הקזינו יכול לצלם אדם שחשוד בספירת קלפים ולחסום את כניסתו הבאה לכל בתי הקזינו של הרשת. לכן שימוש באלימות הוא פשוט מיותר בניסיון למנוע ממנו לשוב לקזינו. אלימות של בתי הקזינו הוצגה במספר סרטים כמו הסרט 21, סידורי האבטחה של הקזינו ומניעת ספירת קלפים הוצגו בצורה מוגזמת או שגויה.
חוקיות ספירת קלפים - בית משפט בארצות הברית קבע שהמהמר רשאי להשתמש בכל האמצעים העומדים לרשותו כמו מוחו כדי להעלות את סיכוייו לזכות. יוצא דופן הוא שימוש במכשור אלקטרוני שאסור על פי חוק. למרות זאת הקזינו הוא מקום פרטי וברגע שחושדים שאדם מסוים סופר קלפים זכותו של הקזינו לא לאשר לו להיכנס בפעם הבאה. מה שנקרא בעגה מקצועית "להשרף".
ספירת קלפים אינה מבטיחה זכייה ודאית אך השימוש בה מגדיל את ההסתברות לזכייה בכאחוז אחד של רווח לכל סיבוב ויותר. עם זאת כיוון שבלאק ג'ק הוא משחק מזל, ספירת קלפים אינה מבטיחה זכייה במשחק מסוים. הגדלת ההסתברות לזכייה פירושה הסתברות גבוהה לרווח בסדרה ארוכה של משחקים, אך לא יותר מכך. כמו בכל הסתברות יש תמיד סטיות תקן שהמהמר יכול לסבול מהן.
סופרי קלפים לא נדרשים להיות גאונים או בעלי זיכרון פנומנלי, מכיוון שהם אינם זוכרים קלפים ספציפיים. במקום זאת הם משייכים ניקוד מסוים לכל קלף שהם רואים ואז עוקבים רק אחרי הסכום הסופי (סכום זה נקרא הספירה) ספירת קלפים דורשת מיומנות פשוטה המבוססת על זכירת טבלה קטנה שכל אדם יכול ללמוד תוך מספר שעות ועל פעולות חיבור וחיסור במספרים שלמים בעלי ערך נמוך. מיתוס זה תואר בסרט "איש הגשם", שם הגאון ריימונד רביט (דמות המבוססת על קים פיק) סופר במשחק עם שש חפיסות קלפים בעוד עובד הקזינו טוען שזה בלתי אפשרי. כמו כן, בסרט "21" נוצר הרושם שרק גאונים מתמטיים יכולים לספור קלפים. בזמן שבמציאות כל אדם יכול ללמוד את השיטה תוך זמן קצר.
שיטות ספירה > פלוס-מינוס

בספירת קלפים בסיסית מייחסים לכל קלף ערך חיובי, שלילי או אפסי. בכל חלוקה של קלף מחברים את הערך שניתן לקלף לסכום הספירה. ישנן הרבה שיטות לספירת קלפים אך שיטת ה-Hi-Lo אשר הוצעה על ידי הארווי דאבנר ב-1963 ויותר מאוחר שופרה על ידי ג'וליאן בראון וסטנפורד וונג, היא אחת השיטות הבסיסיות והפשוטות ביותר להבנה שקיימות.
בשיטה זו לקלפים 2 עד 6 נותנים את הערך 1+. לעשיריות, לקלפי המלוכה ולאסים נותנים את הערך 1- ואילו לקלפים 7, 8 ו-9 ניתן הערך 0 (כך שניתן להתעלם מהם).
שיטת ה-Hi-Lo היא דוגמה לשיטת ספירה מאוזנת בכך שמספר שווה של קלפים בעלי ערך של 1+ ו1- בחפיסה ובסופה של החבילה הספירה תתאזן על 0.‏
שיטות ספירה > שיטות ספירה מתקדמות יותר

שיטת ה-Hi-Lo נחשבת לספירה מ"דרגה ראשונה", מכיוון שהספירה לא עולה או יורדת כל פעם ביותר מאחד. ספירה מ"דרגה מתקדמת" כמו ספירת זן או חצאי וונג, עושה הפרדה בין ערכי הקלפים על מנת לדייק יותר במשחק. במקום שלכל הקלפים יהיה ערך של 1+, 0 או 1-, בספירה מתקדמת ניתן לעיתים לקלפים ערך של 2+ או 2-. שחקנים מתקדמים אף לעיתים מקיימים "ספירה צדדית" לקלפים מסוימים, כמו ספירה צדדית לאסים.
החיסרון בספירה מתקדמת הוא שהמעקב אחרי יותר מידע יכול להפריע ליכולת לשחק מהיר ומדויק. סופר קלפים יכול להרוויח יותר כסף על ידי ספירה פשוטה, יותר ידיים בזמן יותר קצר, מאשר בספירה מתקדמת ואיטית.
הטבלה הבאה מציגה מספר שיטות ניקוד לספירת קלפים.
| שיטות ספירה | 2 | 3 | 4 | 5 | 6 | 7 | 8 | 9 | 10 | J | Q | K | A |
| --- | --- | --- | --- | --- | --- | --- | --- | --- | --- | --- | --- | --- | --- |
| Wizard Ace/Five | 0 | 0 | 0 | 1 | 0 | 0 | 0 | 0 | 0 | 0 | 0 | 0 | −1 |
| KO | 1 | 1 | 1 | 1 | 1 | 1 | 0 | 0 | −1 | −1 | −1 | −1 | −1 |
| Hi-Lo | 1 | 1 | 1 | 1 | 1 | 0 | 0 | 0 | −1 | −1 | −1 | −1 | −1 |
| Hi-Opt I | 0 | 1 | 1 | 1 | 1 | 0 | 0 | 0 | −1 | −1 | −1 | −1 | 0 |
| Hi-Opt II | 1 | 1 | 2 | 2 | 1 | 1 | 0 | 0 | −2 | −2 | −2 | −2 | 0 |
| ספירת זן | 1 | 1 | 2 | 2 | 2 | 1 | 0 | 0 | −2 | −2 | −2 | −2 | −1 |
| Omega II | 1 | 1 | 2 | 2 | 2 | 1 | 0 | −1 | −2 | −2 | −2 | −2 | 0 |
ספירה כוללת מול ספירת אמת בשיטות ספירה מאוזנות

ספירה כוללת היא הסכום הכולל של ערכיהם של כל הקלפים. בשיטת ספירה מאוזנת (כמו שיטת ה-Hi-Lo), הספירה הכוללת הופכת ל"ספירת אמת", אשר מתחשבת במספר החפיסות הנמצאות בשימוש. בשיטת ה-Hi-Lo, ספירת האמת היא הספירה הכוללת חלקי מספר החפיסות שטרם חולקו. אך ישנן מספר רב של שיטות חישוב לספירת אמת.
ספירה מאחור

ספירה מאחור, ידועה גם כ"וונגינג" (Wonging), היא בעצם עמידה מאחורי שולחן הבלאק ג'ק כאשר אחרים משחקים, וספירת הקלפים המחולקים להם. סטנפורד וונג היה הראשון שהציע שיטה זו, ומשמו נגזר שמה הנוסף של השיטה.
השחקן יכנס למשחק רק שהספירה תגיע לנקודה בה לשחקן יש יתרון. השחקן יעלה את ההימור כאשר היתרון יגדל, או יוריד כאשר היתרון יפחת. חלק מהסופרים מאחור מעדיפים להישאר עם סכום הימור קבוע מהרגע שנכנסו למשחק. חלקם יצאו מהמשחק כאשר הקלפים יעורבבו שוב או כאשר הם לא יהיו עוד ביתרון.
ספירה מאחור נעשית בדרך כלל במשחקים עם 4, 6 או 8 חפיסות. הסיבה לכך היא שהספירה יותר מאוזנת כך, והשחקן לא יתיישב רק ליד אחת או שתיים ואז יקום.
ספירה מאחור > יתרונות

ספירה מאחור שונה מספירות קלפים מסורתיות בכך שהשחקן לא משחק כל יד שהוא רואה. דבר זה מציע מספר יתרונות. לדוגמה השחקן לא צריך לשחק בידיים בהן אין לו יתרון. דבר זה מוריד את אי היציבות ומעלה את היתרון הכולל של השחקן. יתרון נוסף הוא שהשחקן לא צריך לשנות הרבה את סכום ההימור שלו. שינוי רב בסכום ההימור היא אחת הדרכים בהן משתמשים בתי קזינו לניטור סופרי קלפים.
ספירה מאחור > חסרונות

ישנם מספר חסרונות בספירה מאחור. חיסרון אחד הוא שדבר זה עלול להפריע לשחקנים אחרים, שחקנים רבים מאמינים ששחקן מצטרף באמצע המשחק הדבר משנה את זרימת המשחק. כמו כן שחקן שנכנס ויוצא תדיר ממשחקים עלול למשוך תשומת לב מעובדי הקזינו.
רווח צפוי מספירת קלפים

בלאק ג'ק המשוחק באסטרטגיה בסיסית מושלמת נותן רווח של פחות מ-0.5% לטובת הבית, אך סופר קלפים אשר מעריך את הימוריו נכון יכול במשחק של שש חפיסות להעלות את יתרונו ל-1% על הבית. אחוז זה משתנה על בסיס מומחיותו של השחקן ותנאי המשחק. משחק כך יכול לקחת שעות לקבלת רווח ראוי. החפיסה תאפשר ספירה חיובית מספיק ששחקן יוכל להעלות את הימורו רק 10%-30% מהמשחק תלוי בחוקים ובאסטרטגיה.
בשולחן בו שחקן עושה הימור ממוצע של 100$ ליד, יתרון של 1% יניב לשחקן כ-$1 ליד. זה מסתכם לרווח של 50$ בשעה בהנחה ששחקן משחק 50 ידיים בשעה.
עם הערכת הימור רגילה וחוקי בלאק ג'ק רגילים של שש חפיסות, שחקן המניב 50$ רווח בשעה צפוי לסטייה של כ-1400$ לשעה. לכן מומלץ לסופרים להכין בצד סכום כסף נכבד לביטחון, כלל אצבע נפוץ מורה על השארה של פי 100 מסכום ההימור המקסימלי ליד כביטחון.
אמצעי מנע כנגד סופרי קלפים בבלאק ג'ק

מיתוס נפוץ בבתי קזינו הוא שספירת קלפים איננה חוקית. אולם ספירת קלפים ללא אמצעי עזר היא דבר חוקי לחלוטין. בתי קזינו, אשר מטרתם היא השגת רווח מעדיפים ששחקנים מנוסים לא ישחקו אצלם, לכן הם מונעים מסופרי קלפים לשחק. דבר זה חוקי מכיוון שקזינו הוא עסק פרטי, ובעליהם יכולים לקבוע מי יכנס ומי לא.
בתי קזינו עושים מאמץ רב ומוציאים כסף רב על מנת לסכל את פעולתם של סופרי הקלפים. חלק מהאמצעים על מנת למנוע מהם לעשות רווח הם:
הטרדה של שחקן הנחשד בספירת קלפים על ידי עובדי הקזינו. דבר זה נעשה בפשטות על ידי יצירת שיחה עם השחקן על מנת להוציא אותו מריכוז במשחק.
זיהוי סופרי קלפים באמצעות תמונות וטכנולוגיות זיהוי פנים.
סורקים ממוחשבים בשולחנות המשחק, אשר מזהות טכניקות ספירה.
ערבוב קלפים יותר תכוף או ערבוב כאשר שחקן מעלה את הימורו.
שינוי חוקים בעבור ספליטים, הכפלות, או משחק בכמה ידיים.
במקומות מסוימים (כמו נבדה) אין הגבלות על אמצעי מנע אילו. ואילו במקומות אחרים (כמו ניו ג'רזי) ישנן הגבלות על אמצעי מנע של בתי קזינו כנגד שחקנים מנוסים.
לחלק מאמצעי מנע אלו יש גם נקודות שליליות. ערבוב תכוף, לדוגמה, מפחית את הזמן שבו שחקנים אשר לא סופרים קלפים משחקים ובכך מפחיתים את הניצחונות לבית. חלק מבתי הקזינו משתמשים כעת במערבבי קלפים אוטומטיים כדי לחפות על זמן זה. חלק ממכשירים אלה מערבבים חפיסה אחת בזמן שמשחקים בחפיסה אחרת, חלק מאפשרים לדילר להחזיר ישר את הקלפים לערימה. ברוב אתרי הקזינו ברשת, החפיסה מעורבבת לפני כל סיבוב, דבר המבטיח את יתרונו של הבית.
היסטוריה של ספירת קלפים

המתמטיקאי האמריקאי ד"ר אדוארד א. ת'ורפ נחשב לאבי ספירת הקלפים ספרו Beat the Dealer ‏(ISBN 0-394-70310-3)‏ משנת 1962 תמצת אסטרטגיות משחק שונות לבלאק ג'ק. ההיסטוריה של ספירת הקלפים מתוארת בסרטו הדוקומנטרי של דייוויד לייטון "The Hot Shoe".
גם לפני צאתו של הספר הנ"ל, מספר סופרי קלפים שיחקו בבתי קזינו. אחד מהם הוא ג'ס מרקום, אשר מתואר בראיונות עם מהמרים מקצועיים כמפתח הראשון של שיטה לספירת קלפים. עוד שחקן שהוכר לפני ת'ורפ הוא ג'ו ברנשטיין, המתואר בספרו של הרולד סמית', מנהל קזינו ברינו, "I Want To Quit Winners" משנת 1961, כסופר מצוין אשר פוחדים ממנו בבתי קזינו ברחבי נבדה. בספר "Playing Blackjack to Win" משנת 1957 פרסמו לראשונה, רוג'ר בולדווין, וילברט קנטי, הרברט מייסל וג'יימס מקדרמוט (אשר כונו בקרב סופרי הקלפים כ"ארבעת הפרשים") אסטרטגיית משחק בסיסית ומדויקת לבלאק ג'ק ושיטת ספירה בסיסית.
בשנות ה-70 וה-80 התפתחו שיטות ספירה יותר מתקדמות. אך למרות זאת הרבה מסופרי הקלפים מסכימים כי עם שיטות ספירה פשוטות אפשר לשחק באופן שוטף זמן רב יותר ובכך להרוויח יותר, מאשר בשיטות מסובכות אשר עלולות להביא לטעויות.
במשחק הוק ספירת קלפים נהוגה כדי לזכור כמה "הוקים" כבר ירדו או כמה מצורה מסוימת ירדו ולכן מה הסכוי שהיריב "יהרוג" קלף חזק שלך.
ראו גם

הסרט 21
לנצח את הקזינו - איך לספור קלפים ולהרוויח בבלקג'ק מאת בן מזריץ', הוצאת ידיעות אחרונות, 2002
הערות שוליים

↑  Wizard of Odds
↑  Sklansky, D. (1999) Sklansky Talks Blackjack. Two Plus Two Publishing. ISBN 1-880685-21-3
↑  Wong, S. (1975) Professional Blackjack. Pi Yee Press. ISBN 0-935926-21-6, p. 31
↑  BJRnet.com's Encyclopedia of Blackjack
↑  Blackjack Tactics
↑  Card Counting Strategies
↑  QFIT.com, True Count Calculation — The Whole Story
↑  Schlesinger, Donald "Blackjack Attack". 3rd edition, March 2, 2005, RGE Publishing.
↑  Blackjack Attack: Playing the Pros' Way; RGE Publishing Inc.; © 2005; Pages 122-146; ISBN 0910575207]
↑  BlackjackinColor.com Bankrolls, Goals, Risk Data
↑  Dealing with Card Counters by I. Nelson Rose
↑  BlackjackHero.com's History of Card Counting
ערב א-סמניה

ערך זה עוסק בכפר ערבי בגליל המערבי שנכבש במהלך מלחמת העצמאות. אם התכוונתם לשבט ויישוב בקרב טבעון, ראו .
| --- | --- |
 טריטוריה:  המנדט הבריטי המנדט הבריטי
 מחוז:  מחוז הגליל
 נפה:  נפת עכו בזמן המנדט
 שפה רשמית:  ערבית
 שטח:  הערכה - 1,872 דונם עות'מאני (1945)
 גובה:  150 מטרים
 סיבת נטישה:  מלחמת העצמאות
 תאריך נטישה:  31 באוקטובר 1948
 יישובים יורשים:  יערה
 דת:  מוסלמים
 אוכלוסייה:  ‏
  ‑ ביישוב לשעבר:  200 (1945)
 קואורדינטות:  33°2′48″N 35°10′50″E﻿ / ﻿33.04667°N 35.18056°E﻿ / 33.04667; 35.18056
 אזור זמן:  UTC +2
  מפת מיקום  מפה מפורטת   (למפת הגליל המערבי מוגדלת) ערב א-סמניה(למפת הגליל המערבי רגילה) ערב א-סמניה(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום ערב א-סמניה(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום ערב א-סמניה  he tabBackground:;tabBorder:#aaa;defaultTab:0;
 
עַרַבּ א-סַּמְנִ֫יּה (בערבית: عرب السمنية, בתעתיק מדויק: ערב אלסמניה; מכונה גם خربة الصّوانة, בתעתיק מדויק: ח'רבת אלצֻוַאנה, בתעתיק חופשי: ח'רבת א-סוּוַאנה) היה כפר ערבי בגליל המערבי שנכבש ותושביו גורשו או נמלטו במהלך מלחמת העצמאות. הכפר מוקם בנפת עכו (המנדט), 19.5 קילומטר צפון מזרחית לעיר עכו.
לפני 1948

על פי סקר הכפרים שהתקיים בשנת 1945 הוערך מספר תושבי הכפר בכ-200 איש, ושטח הכפר הוערך בכ-1872 דונם עות'מאני.
הכפר מוקם על גבעת סלעים בסמוך לכביש המקשר בין ראס אל נאקורה לבין צפת. בתי הכפר היו עשויים מאבן.  בני הכפר התפרנסו מגידול דגנים, תאנים וזיתים.
מלחמת העצמאות

הכפר נכבש על ידי חטיבה 7 וחטיבת כרמלי ב-31 באוקטובר 1948 במבצע חירם. במהלך המבצע תושבי הכפר גורשו[דרוש מקור] או שנמלטו, ובתי הכפר חרבו. בשנת 1950 הוקם על חורבות ערב א-סמניה המושב יערה.
ראו גם

סעסע
הערות שוליים

↑  נתונים מסקר הכפרים (1945), שהוצגו מחדש בספר Hadawi, Village statistics 1945, Classification of Land and Area Ownership in Palestine, Beirut, 1970, ומהספר נסרקו לאתר PalestineRemembered.com.
עמק ארנה (אנטארקטיקה)

ערך זה עוסק בעמק באנטארקטיקה. אם התכוונתם למשמעות אחרת, ראו .
| --- | --- |
אין תמונה חופשית
 מידע כללי
 סוג:  עמק 
 מיקום
 מיקום:  אזור הברית האנטארקטית 
 קואורדינטות:  77°50′00″S 160°58′59″E﻿ / ﻿77.8333°S 160.983°E﻿ / -77.8333; 160.983
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיעמק ארנה(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיעמק ארנה
 
עמק אָרֶנָה (באנגלית: Arena Valley) הוא עמק חשוף מקרח, בעמקים היבשים מקמרדו, באדמת ויקטוריה, שבאנטארקטיקה.
העמק ממוקם בין הר איסט ביקון, לבין הר ניו.
פתחו של העמק פונה לחלקו הדרומי של קרחון טיילור.
מוצאו של עמק ארנה באגן אשטריי.
היסטוריה > מקור השם

שמו של העמק ניתן לו על ידי משלחת חקר אנטארקטיקה מטעם אוניברסיטת ויקטוריה שבוולינגטון, מאוניברסיטת ויקטוריה שבעיר ולינגטון, בירת ניו זילנד, אשר חקרה את אנטארקטיקה בעונת המחקר (הקיץ האנטארקטי) 1958–1959.
שמו של העמק תיאורי - העמק מזכיר צורה של ארנה.